
   MUNICIPIUL BRAD


          P R I M A R
 Nr. 10/11506/18.01.2022
R E F E R A T   DE   A P R O B A R E
privind aprobarea execuției bugetare pe trimestrul IV al anului 2021 a bugetului Municipiului Brad şi a instituţiilor şi serviciilor subordonate 
Consiliului Local al Municipiului Brad

În conformitate cu prevederile Legii nr. 273/2006 privind finanţele publice locale, cu modificările şi completările ulterioare, ordonatorul principal de credite are obligaţia să prezinte spre aprobare Consiliului Local execuţia bugetară pe fiecare trimestru al anului bugetar.

Ținând cont de prevederile legale în vigoare, am inițiat prezentul proiect de hotărâre prin care am propus aprobarea execuţiei bugetare pe trimestrul IV al anului 2021 a bugetului local al Municipiului Brad după cum urmează:

     a) - la venituri în sumă de 46.404.007 lei, din care la secţiunea de funcţionare 
36.768.407 lei, iar la secţiunea de dezvoltare 9.635.600 lei;


     b) - la cheltuieli în sumă de 44.530.621 lei, din care la secţiunea de funcţionare       
34.426.419  lei, iar la secţiunea de dezvoltare 10.104.202 lei;

           c) - un excedent bugetar de 1.873.386 lei, din care la secţiunea de funcţionare 
2.341.988 lei, iar la secţiunea de dezvoltare (-)468.602 lei. 

Totodată, am propus aprobarea execuţiei bugetare pe trimestrul IV al anului 2021 a instituţiilor şi serviciilor publice finanţate din venituri proprii după cum urmează:


       a) -  la venituri în sumă  de   33.564.624  lei;


       b) -  la cheltuieli în sumă de  33.657.878  lei;


       c) - un deficit bugetar bugetar de 93.254 lei.
Precizez că acest cont de execuție al instituțiilor publice finanțate din venituri proprii se referă la veniturile proprii și cheltuielile efectuate din aceste venituri în trimestrul IV al anului 2021 de către instituțiile de învățământ preuniversitar de stat, de către Spitalul Municipal Brad, de către Serviciul Public de Desfacere ”Han, Piață și Obor” și din vânzarea lemnului.


În contextul celor de mai sus supun spre dezbatere plenului Consiliului Local Brad proiectul de hotărâre  în forma prezentată.



Invoc în susţinerea propunerii mele prevederile art. 8 şi art. 49 alin. 12 din  Legea nr. 273/2006 privind finanţele publice locale, cu modificările şi completările ulterioare.
P R I M A R

